Easy Rider
<s>Easy Rider (), na prostoru bivše Jugoslaviji poznatiji pod naslovom Goli u sedlu, je američki igrani film snimljen u režiji Dennisa Hoppera i premijerno prikazan 1969. godine, poznat po sadržaju zbog koga se često navodi kao vrhunac kontrakulture u američkoj kinematografiji, po stilu zbog koga se često navodi kao jedno od ključnih ostvarenja tzv. Novog Hollywooda, ali i jedno od najpopularnijih ostvarenja svog vremena koje je tokom decenija steklo kult status.</s>

<s>Po žanru predstavlja film ceste.</s><s>Protagonisti, koje tumače Peter Fonda (koji je također producirao film) i Hopper su Wyatt i Billy, dvojica hipi-bajkera i sitnih dilera koji novcem od droge financiraju svoj životni stil, odnosno nesputana putovanja motociklima po Americi.</s><s>Radnja prikazuje kako tokom svojih putovanja sreću različite ljude, od blagonaklonih hipika u pustinjskoj komuni pa sve do zadrtih konzervativaca koji će svoje neprijateljstvo prema njihovom nonkonformističkom načinu života iskazati sa tragičnim posljedicama.</s>

<s>Prije nego što je započeo rad na filmu, Fonda je već bio stekao reputaciju svojevrsne kontrakulturne ikone u Hollywoodu, i to zahvaljujući glavnim ulogama u bajkerskom filmu Divlji anđeli i art-filmu The Trip gdje njegov lik konzumira LSD i doživljava psihodelična iskustva.</s><s>Goli u sedlu su se naslanjali na te motive, ali uz ikonografiju modernog vesterna, oodnosno protagonista kao junaka nove, mlade i "kontrakulturne" Amerike.</s><s>U stilskom smislu su se Goli u sedlu naslanjali na montažne i druge tehnike francuskog Novog vala, ali i predstavljali svojevrstan odraz psihodelije.</s><s>Muzičku podlogu za film su dali tada popularni rock bendovi kao što su The Band, The Byrds i Steppenwolf, čija će pjesma Born to Be Wild postati veliki hit.</s>

<s>Film je sniman sa relativno niskim budžetom, ali su financije predstavljale daleko manji problem na snimanju od međusobnih svađa Fonde, Hoppera i drugih članova ekipe, odnosno sklonosti da se konzumiraju marihuana, LSD i druge droge.</s><s>Samo je snimanje dovršeno u prvoj polovici 1968. godine, ali je premijera odgađana prije svega zbog problema u montaži, odnosno nastojanja Hoppera da sačuva što veći dio materijala.</s>

<s>Na kraju se film prikazao na Kanskom festivalu, a nakon nekoliko mjeseci je počela redovna distribucija u SAD.</s><s>Publika, prije svega ona mlađa, zdušno je prihvatila film te je postao treći najgledaniji film godine u Sjevernoj Americi.</s><s>Hopper je stekao status velikog filmskog autora, ali je tu reputaciju brzo uništio katastrofalnim iskustvima sa svojim sljedećim projektom The Last Movie.</s><s>Film je daleko više pomogao Jacku Nicholsonu, koji se pojavljuje u relativno maloj ulozi, ali je zato upravo zahvaljujući njoj postao legitimna filmska zvijezda.</s><s>Goli u sedlu su, pak, svojim iznenađujućim uspjehom pokazali da se mladi sineasti u nezavisnoj produkciji daleko bolje snalaze u novim okolnostima od velikih studija, koji su u to vrijeme bili u velikoj financijskoj krizi, a Hopperov uspjeh je kod mnogih kritičara stvorio percepciju o režiserima kao pravim filmskim autorima, odnosno ključnim ličnostima Novog Hollywooda.</s>

<s>Godine 2012. je snimljen prednastavak filma pod naslovom Easy Rider: The Ride Back, koji pokazuje rane živote protagonista.</s>

<s>Uloge</s>

<s>Peter Fonda – Wyatt, "Kapetan Amerika"
 Dennis Hopper – Billy
 Antonio Mendoza – Jesus
 Phil Spector – Veza
 Mac Mashourian – Tjelohranitelj
 Warren Finnerty – Rančer
 Tita Colorado – Rančerova supruga
 Luke Askew – Stranac na autoputu
Komuna
 Luana Anders – Lisa
 Sabrina Scharf – Sarah
 Sandy Wyeth – Joanne
 Robert Walker, Jr. – Jack
 Robert Ball – Pantomimičar #1
 Carmen Phillips – Pantomimičar #2
 Ellie Walker – Pantomimičar #3
 Michael Pataki – Pantomimičar #4
Zatvor
 Jack Nicholson – George Hanson
 George Fowler, Jr. – Čuvar
 Keith Green – Šerif</s>

<s>Kavana
 Hayward Robillard – Čovjek sa mačkom
 Arnold Hess, Jr. – Zamjenik šerifa
 Buddy Causey, Jr. – Mušterija #1
 Duffy Lafont – Mušterija #2
 Blasé M. Dawson – Customer #3
 Paul Guedry – Mušterija #4
 Suzie Ramagos – Djevojka #1
 Elida Ann Hebert – Djevojka #2
 Rose LeBlanc – Djevojka #3
 Mary Kaye Hebert – Djevojka #4
 Cynthia Grezaffi – Djevojka #5
 Colette Purpera – Djevojka #6
Kuća Plavih svjetala
 Toni Basil – Mary
 Karen Black – Karen
 Lea Marmer – Madam
 Cathé Cozzi – Plesačica
 Thea Salerno – Kurva #1
 Anne McClain – Kurva #2
 Beatriz Monteil – Kurva #3
 Marcia Bowman – Kurva #4
Kamionet
 David C. Billodeau
 Johnny David</s>

<s>Izvori</s>

<s>Vanjske veze</s>

<s>Američki filmovi
Dramski filmovi
Filmovi ceste
Bajkerski filmovi
Authority control 2</s>

